Շտեֆան Իհրիգ

**Շտեֆան Իհրիգ** (**, ), պատմաբան, քաղաքագետ, ոչ գեղարվեստական գրքերի հեղինակ և խոսնակ։ Նա Հայֆայի համալսարանի պատմության պրոֆեսոր է և Հայֆայի համալսարանի գերմանական և եվրոպական ուսումնասիրությունների կենտրոնի տնօրեն (2020 թվականի մարտից)։ Նրա հետազոտական հետաքրքրությունները Եվրոպայի և Մերձավոր Արևելքի պատմությունն է՝ կենտրոնանալով լրատվամիջոցների, քաղաքական և սոցիալական դիսկուրսի վրա։

Շտեֆան Իհրիգի  գերմանա-թուրքական պատմության և խճճվածության մասին «Աթաթուրքը նացիստական ​​​​մտածողության մեջ» (2014) և «Ցեղասպանության արդարացումը. Գերմանիան և հայերը Բիսմարկից մինչև Հիտլեր» (2016) գրքերը միջազգային ուշադրության են արժանացել:  Նա նաև Հայֆայի համալսարանի կողմից հրատարակվող *«Հոլոքոստի հետազոտությունների հանդեսի»* երեք խմբագիրներից մեկն է և հոդվածներ է գրել *[[HuffPost]]*, *Tablet*, *Haaretz* և *History Today* պարբերականների, ինչպես նաև այլ հրատարակությունների համար։

## Վաղ կյանք և կրթություն
Իհրիգը Յոհանի և Բեատե Իհրիգի որդին է: Նա ստացել է իրավագիտության և քաղաքագիտության բակալավրի աստիճան Լոնդոնի Քուին Մերի համալսարանում։ Նա ստացել է պատմության, թուրքագիտության և քաղաքագիտության մագիստրոսի աստիճան Բեռլինի Ազատ համալսարանում։ Նա ստացել է պատմության դոկտորական աստիճան Քեմբրիջի համալսարանում: Նրա դոկտորական թեզը 20-րդ դարի գերմանա-թուրքական հարաբերությունների վերաբերյալ ղեկավարել է սըր Ռիչարդ Ջ. Էվանսը:

## Ակադեմիական կարիերա
2016 թվականից Հայֆայի համալսարանի պատմության պրոֆեսոր է, որից առաջ Իհրիգը եղել է Պոլոնսկու անվան կրթաթոշակառու Վան Լիր Երուսաղեմի ինստիտուտում (Երուսաղեմ), դասախոսել է Ռեգենսբուրգի համալսարանում  (2010-2011) և Բեռլինի ազատ համալսարանում (2005-2007), ինչպես նաև հետազոտող Բրաունշվայգի Գեորգ Էկերտի անվան միջազգային դասագրքերի հետազոտությունների ինստիտուտում (2003-2007):

## Հետազոտություններ և հրապարակումներ
Իհրիգի առաջին անհատական հեղինակությամբ գիրքն է «*Wer sind die Moldawier?* *Rumänismus versus Moldowanismus in Historiographie und Geschichtsschulbüchern der Republik Moldova»* («Ո՞վքեր են մոլդովացիները։ Ռումինիզմն ընդդեմ մոլդովականության Մոլդովայի Հանրապետության պատմագրության և պատմության դասագրքերում»), որը հրատարակվել է 2008 թվականին: Ըստ գրախոս Մեթյու Հ. Սիսելի` գիրքն «ընդհանուր առմամբ մանրամասն և լավ գրված է», իսկ Դիթմար Մյուլլերը այն նկարագրել է որպես «Մոլդովայի Հանրապետության պատմագրության և պատմական քաղաքականության տպավորիչ ուսումնասիրություն՝ հիմնված աղբյուրների լայն շրջանակի վրա»:

Իհրիգի վերջին հետազոտությունները կենտրոնացել են Օսմանյան կայսրության և Գերմանիայում Թուրքիայի ընդունելության վրա: Նա հրատարակել է երկու գիրք այս թեմայով՝ *«Աթաթուրքը նացիստական մտածողության մեջ»* (2014) և *[[Արդարացնելով ցեղասպանությունը. Գերմանիան և հայերը Բիսմարկից մինչև Հիտլեր|«Ցեղասպանության արդարացումը. Գերմանիան և հայերը Բիսմարկից մինչև Հիտլեր»]]* (2016), երկուսն էլ հրատարակվել են Հարվարդի համալսարանի հրատարակչության կողմից:

Իհրիգի խոսքով՝ նացիստները  Թուրքիայի Հանրապետության հիմնադիր Աթաթուրքի «» էին և նացիստները հիանում էին Աթաթուրքի Նոր Թուրքիայի «հետցեղասպանական դրախտով» և ձգտում էին ընդօրինակել այն: Իհրիգը նշում է, որ հայոց ցեղասպանությունը պատանդ է պահվել հայոց ցեղասպանության ժխտման և հայոց ցեղասպանության ճանաչման քաղաքականության կողմից, ինչը խոչընդոտել է այդ իրադարձության ինտեգրմանը քսաներորդ դարի համաշխարհային պատմության մեջ: Իհրիգը նշում է, որ հայոց ցեղասպանությունը քսաներորդ դարի «կրկնակի նախնական մեղքն» էր` բացատրելով.

## Այլ գործունեություններ
Իհրիգը Հայֆայի համալսարանի կողմից հրատարակվող *«Հոլոքոստի հետազոտությունների հանդես»* -ի խմբագիրներից մեկն է: Նա նաև հոդվածներ է գրել *[[HuffPost]]-ի*, *Tablet ամսագրի*, *Haaretz-ի* և *History Today-ի* համար, ինչպես նաև այլ հրատարակությունների համար:

## Մրցանակներ և պարգևներ
Իհրիգի 2014 թվականի *«Աթաթուրքը նացիստական մտածողության մեջ»* գիրքն արժանացել է պաշտոնական գովասանքի 2013 թվականի Ֆրենկելի մրցանակի մրցույթում, որը հովանավորվել է Լոնդոնի Վիների գրադարանի կողմից Հոլոքոստի և ցեղասպանության ուսումնասիրության համար:

Նրա 2016 թվականի *[[Արդարացնելով ցեղասպանությունը. Գերմանիան և հայերը Բիսմարկից մինչև Հիտլեր|«Ցեղասպանության արդարացում. Գերմանիան և հայերը Բիսմարկից մինչև Հիտլեր»]]* աշխատությունը 2017 թվականին արժանացել է Հայկական ուսումնասիրությունների և հետազոտությունների ազգային ասոցիացիայի Սոնա Արոնյանի անվան գրքի մրցանակին հայագիտության նշանակալից ձեռքբերման համար:

## Անձնական կյանք
Իհրիգի կինը՝ Ռոնի Մալքայ Իհրիգը, փաստաբան է և «Երիտասարդական գյուղերի և ռիսկի խմբի երեխաների համար նախատեսված գիշերօթիկ դպրոցների Իսրայելի հանրային ֆորումի» գործադիր տնօրենը:

## Մատենագրություն
### Գրքեր

* 2005 թվական: Carnevale, R.; Ihrig, S.; Weiss, C. *[https://www.amazon.it/Europa-Bosporus-Er-finden-Franzosischen-Italienischen/dp/3631538375 Europa am Bosporus (er-)finden? Die Diskussion um den Beitritt der Türkei zur Europäischen Union in den britischen, deutschen, französischen und italienischen Zeitungen – Eine Presseanalyse.]* Peter Lang. [Եվրոպան Բոսֆորի վրա հորինե՞լը։ Թուրքիայի՝ Եվրամիությանը անդամակցության շուրջ բանավեճը բրիտանական, գերմանական, ֆրանսիական և իտալական թերթերում. մամուլի վերլուծություն։]
* 2008 թվական: Ihrig, Stefan. *[https://www.amazon.co.uk/Wer-sind-Moldawier-Moldowanismus-Historiographie/dp/3898214664 Wer sind die Moldawier? Rumänismus versus Moldowanismus in Historiographie und Geschichtsschulbüchern der Republik Moldova, 1991-2006.]* Ibidem Press.  [Ո՞վքեր են մոլդովացիները։ Ռումինիզմն ընդդեմ մոլդովականության Մոլդովայի Հանրապետության պատմագրության և պատմության դասագրքերում, 1991-2006 թվականներ։]
* 2012  թվական:  [Նացիստական ​​պատկերացումները նոր Թուրքիայի մասին, 1919-1945]
* 2014 թցական: 
* 2019 թվական: 
* 2023 թվական: Ihrig Stefan, ''Giustificare il Genocidio. La Germania, gli Armeni e gli Ebrei da Bismarck a Hitler'', Guerini e Associati, edizione italiana a cura di Antonia Arslan, ISBN 978-88-6250-865-0 [Ցեղասպանության արդարացումը. Գերմանիան, հայերը և հրեաները՝ Բիսմարկից մինչև Հիտլեր] (իտալերեն)

### Հոդվածներ և գրքերի գլուխներ
* 
* 
* 
* 
* 
* 
* 
* 

## Նշումներ

## Ծանոթագրություններ

## Արտաքին հղումներ
* 
* "The Armenian Genocide and the 20th Century" Zoom lecture on August 30, 2020
* Շտեֆան Իհրիգի գրքերը Ամազոն կայքում

Կատեգորիա:Հայոց ցեղասպանության հետազոտողներ
Կատեգորիա:Քեմբրիջի համալսարանի շրջանավարտներ
Կատեգորիա:Գերմանացի պատմաբաններ
Կատեգորիա:Ոչ գեղարվեստական գրողներ